০১ জানুয়ারি ২০২৩

সিনিয়র সচিব

বাণিজ্য মন্ত্রণালয়

বাংলাদেশ সচিবালয়, ঢাকা।

মাধ্যম: যথাযথ কর্তৃপক্ষ।

বিষয়: ব্যাক্তিগত চিকিৎসার জন্য আগামী ১০ ফেব্রুয়ারি ২০২৩ হতে ২৪ ফেব্রুয়ারি ২০২৩ পর্যন্ত অথবা ছুটি ভোগের তারিখ হতে মোট ১৫ (পনের) দিনের অর্জিত ছুটি (বহিঃবাংলাদেশ) মঞ্জুরকরণপূর্বক জিও জারিসহ ভারত ভ্রমণের অনুমতির জন্য আবেদন।

মহোদয়,

যথাবিহীত সম্মানপূর্বক বিনীত নিবেদন এই যে, আমি বর্তমানে বাণিজ্য মন্ত্রণালয়ের অধীনস্থ আমদানি ও রপ্তানি নিয়ন্ত্রণ অধিদপ্তরে সহকারী নিয়ন্ত্রক হিসেবে কর্মরত আছি। আমার শারীরিক অসুস্থ্যতার জন্য বাংলাদেশি চিকিৎসকের পরামর্শক্রমে ভারতের ভেলোরে অবস্থিত Christian Medical College (CMC) এ উন্নত চিকিৎসার জন্য আগামী ১০ ফেব্রুয়ারি ২০২৩ হতে ২৪ ফেব্রুয়ারি ২০২৩ পর্যন্ত অথবা ছুট ভোগের তারিখ হতে মোট ১৫ (পনের) দিন অর্জিত ছুটি (বহিঃবাংলাদেশ) একান্ত প্রয়োজন। উল্লেখ্য, এ ভ্রমণে সরকার বা আমার দপ্তরের কোন আর্থিক সংশ্লিষ্টতা নেই এবং সম্পূর্ণ ভ্রমণ আমার নিজস্ব ও পারিবারিক সঞ্চয় হতে মিটানো হবে। প্রসঙ্গত উল্লেখ্য, আমার অফিসিয়াল পাসপোর্ট রয়েছে, যার কপিসহ বাংলাদেশি চিকিৎসকের পরামর্শপত্র এবং CMC এর এপয়েনমেন্ট লেটার এতদসঙ্গে সংযুক্ত করা হলো। আমার প্রার্থীত ছুটির অনুকূলে সংশ্লিষ্ট হিসাব রক্ষণ অফিস ছুটির প্রত্যয়নপত্র জারি করেছে (কপি সংযুক্ত)।

অতএব, মহোদয়ের নিকট একান্ত প্রার্থনা আমাকে প্রার্থিত মেয়াদে অথবা ছুটি ভোগের তারিখ হতে মোট ১৫ (পনের) দিন (বহিঃবাংলাদেশ) অর্জিত ছুটি মঞ্জুরকরণপূর্বক জিও জারিসহ ভারত ভ্রমণের অনুমতি প্রদানে আপনার সদয় মর্জি হয়। বিনীত নিবেদক,

(আবেদনকারীর নাম)

সহকারী নিয়ন্ত্রক

প্রতিষ্ঠানের নাম

ফোন:

ই-মেইল:

**সংযুক্তি:**

০১। চিকিৎসাজনিত কারণে সরকারি কর্মকর্তাদের বিদেশ ভ্রমণ সংক্রান্ত তথ্যাবলী- ০১ ফর্দ;

০২। স্থানীয় হিসাবরক্ষণ অফিস হতে প্রদত্ত ছুটির প্রাপ্যতা বিষয়ে প্রত্যয়নপত্ৰ- ০২ ফর্দ;

০৩। নিজস্ব ও পারিবারিক সঞ্চয় থেকে ভ্রমণ ব্যয় নির্বাহকরণ সংক্রান্ত প্রত্যয়নপত্র- ০১ ফর্দ;

০৪। বাংলাদেশি চিকিৎসাকের পরামর্শপত্র- ০২ ফর্দ;

০৫। অফিসিয়াল পাসপোর্ট এর ফটোকপি